โสภิตนภา ชุ่มภาณี
โสภิตนภา ชุ่มภาณี (สกุลเดิม: ทัพพะรังสี; 30 เมษายน พ.ศ. 2519) ชื่อเล่น เจี๊ยบ เป็นนักแสดงและพิธีกรหญิงชาวไทย
โสภิตนภาเป็นบุตรของอมรพิชญ์ ทัพพะรังสี กับมารดาชื่อเพ็ญนิภา ทัพพะรังสี (สกุลเดิม เอี่ยมเอกดุลย์)[1][2] มีน้องชายชื่อคณธร (ชื่อเล่น กุ๊ก) แต่ทั้งบิดาและน้องชายเสียชีวิตตั้งแต่เธอยังเด็ก[2][3] เธอจึงอยู่ในการดูแลของมารดา โดยมีปู่และย่าคืออรุณ ทัพพะรังสี และพร้อม ชุณหะวัณ คอยดูแลแบบไทยโบราณอย่างใกล้ชิด[3]
จบการศึกษาระดับอนุบาลจากโรงเรียนราชินีบน ระดับมัธยมศึกษาตอนต้นจากโรงเรียนจิตรลดา ระดับมัธยมศึกษาตอนปลายจากโรงเรียนเตรียมอุดมศึกษา[1] เรียนต่อระดับอุดมศึกษาที่มหาวิทยาลัยอัสสัมชัญได้ 1 ปี จึงเรียนต่อคณะนิเทศศาสตร์ วิทยาลัยเมานต์อีดา (Mount Ida College) รัฐแมสซาชูเซตส์ สหรัฐ จากนั้นหลังกลับประเทศไทย ทำงานที่เพนดูลั่ม เป็นพีอาร์อยู่ 6 เดือน แล้วมาทำประชาสัมพันธ์ส่งเสริมการขายนิตยสารเซเวนทีน ฉบับภาษาไทย[4]
ทางด้านผลงานการแสดง มีผลงานภาพยนตร์เรื่อง กุมภาพันธ์ และมีผลงานละครเรื่อง หัวใจห่อใบตอง,ฝันเฟื่อง,รักหลอกๆอย่าบอกใคร,ล่องเรือหารัก และยังเป็นพิธีกรรายการ ฟ้าเมืองไทย [5]
ปี 2552 เธอได้แสดงละครย้อนยุคพร้อมกัน 2 เรื่องคือ ชิงชัง , รอยรักรอยบาป ซึ่งเรื่องชิงชังต้องเล่นเรียบร้อยสุดๆ ส่วนเรื่องรอยรักรอยบาปต้องเล่นร้ายสุดๆ ซี่งเป็นการเล่นร้ายครั้งแรกของเธอ และปี 2555 เธอกลับมารับบทร้ายอีกครั้งกับละคร ดอกโศก ซึ่งเธอต้องประกบคู่กับ ณวัฒน์ กุลรัตนรักษ์ และประชันบทบาทกับ ลัลณ์ลลิน เตจะสา เวศซ์ แต่เธอจะเล่นร้ายน้อยกว่าครั้งแรก เพราะเธอรับบท ปรียากมล ม่ายสาวพราวเสน่ห์ผู้เป็นอดีตคนรักของ อัศนัย ล่าสุดในปี 2556 เธอพลิกบทบาทกลับมารับบทร้ายฉบับเมียหลวงมหาโหดอีกครั้งในละคร จ้าวพายุ นอกจากนี้ เธอยังเป็นผู้จัดละครในเรื่องเดียวกันนี้อีกด้วย
เธอเป็นหลานลุงของกร ทัพพะรังสี รวมทั้งมีศักดิ์เป็นหลานปู่ของพลเอก ชาติชาย ชุณหะวัณ และหลานย่าของท่านผู้หญิงอุดมลักษณ์ ศรียานนท์ภริยาพลตำรวจเอก เผ่า ศรียานนท์ เมื่อนับญาติทางฝั่งย่า[3]
โสภิตนภาสมรสกับธิตินันท์ ชุ่มภาณี เมื่อวันที่ 29 มีนาคม พ.ศ. 2546 ณ วัดพระมหาไถ่ กรุงเทพมหานคร[1] มีบุตรชายคนหนึ่งชื่ออภินันท์ ชุ่มภาณี (ชื่อเล่น เบเน่;[3] 29 มีนาคม 2549)[1] ส่วนตัวเธอนับถือศาสนาพุทธ ขณะที่ครอบครัวฝั่งสามีนับถือศาสนาคริสต์นิกายโรมันคาทอลิก[3]
กุมภาพันธ์ (2546) คู่กับ ชาคริต แย้มนาม
พ.ศ. 2556 - จ้าวพายุ (เอ็กแซ็กท์) ช่อง ททบ.5 พ.ศ. 2557 - ฝันเฟื่อง (เอ็กแซ็กท์, เมจิก อีฟ เอ็นเตอร์เทนเมนท์) ช่อง one31 พ.ศ. 2558 - จัดรัก..วิวาห์ลวง (เอ็กแซ็กท์, เมจิก อีฟ เอ็นเตอร์เทนเมนท์) ช่อง one31 พ.ศ. 2559 - กรุงเทพ..มหานครซ้อนรัก (ซีเนริโอ, เมจิก อีฟ เอ็นเตอร์เทนเมนท์ และวอร์เนอร์บราเธอร์ส) ช่อง one31 พ.ศ. 2560 - เกมมายา (เอ็กแซ็กท์, เมจิก อีฟ เอ็นเตอร์เทนเมนท์) ช่อง one31 พ.ศ. 2561 - ลูกไม้ลายสนธยา (เมจิก อีฟ เอ็นเตอร์เทนเมนท์ 2) ช่อง 7HD
เพลง รักเธอจนเหนื่อยหัวใจ ของ ศิริศักดิ์ อิทธิพลพาณิชย์ เพลง รักไม่ได้ ของ บุรินทร์ บุญวิสุทธิ์ เพลง รักแพ้แม้ใกล้ชิด ของ แก้ม เดอะสตาร์
รายการ วันดีๆกับเจี๊ยบอ้อม ช่องวัน (เทปแรก วันที่ 4 กรกฎาคม 2555) รายการ เจี๊ยบอ้อม ช่อง 3 (เทปแรก วันที่ 2 กุมภาพันธ์ 2553) - (29 กุมภาพันธ์ 2554) รายการ ฟ้าเมืองไทย ช่อง 5 (เทปแรก วันที่ 31 ตุลาคม 2550) รายการ ฟรีสไตล์ วาไรตี้ ช่อง 7 (เทปแรก วันที่ 2 เมษายน 2546)
SK II เดทตอล ไฮยีน แมกซ์ บลู (2554) สก๊อตคิดซ์ช็อกโก
1 ใน 5 รางวัลผู้แสดงนำหญิงยอดเยี่ยม จากภาพยนตร์เรื่องกุมภาพันธ์ (ภาพยนตร์) จากงานรางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546 ได้รับรางวัล Seventeen Star Icon จากงาน Seventeen star choice awards 2008 1 ใน 5 รางวัลดารานำหญิงดีเด่น จากละครเรื่องชิงชัง (ละครโทรทัศน์) จากงานรางวัลโทรทัศน์ทองคำ ครั้งที่ 24 1 ใน 6 รางวัล Best Actress in a Supporting Role จากละครเรื่องรอยรักรอยบาป จากงาน Asian Television Awards 2010 1 ใน 5 รางวัลนักแสดงสมทบหญิงดีเด่น จากละครดอกโศก จากงานรางวัลโทรทัศน์ทองคำ ครั้งที่ 27 1 ใน 5 รางวัลสีสันที่สุดแห่งปี 2017 จากละครน้ำเซาะทราย จากงานดาราเดลี่ อวอร์ดส์ 2017 ครั้งที่ 7
หมวดหมู่:นักแสดงไทย หมวดหมู่:พิธีกรไทย หมวดหมู่:บุคคลจากโรงเรียนราชินีบน หมวดหมู่:บุคคลจากโรงเรียนจิตรลดา หมวดหมู่:บุคคลจากโรงเรียนเตรียมอุดมศึกษา หมวดหมู่:สกุลชุณหะวัณ หมวดหมู่:พุทธศาสนิกชนชาวไทย